**The Radiance and Majesty of a Midrash: Esther as אילת השחר**

Mrs. Atara Eis

1. **מגילה ד ע"א**

ואמר רבי יהושע בן לוי: חייב אדם לקרות את המגילה בלילה ולשנותה ביום, שנאמר +תהלים כ"ב+ "אלהי אקרא יומם ולא תענה ולילה ולא **דמיה** לי."..... איתמר נמי, אמר רבי חלבו אמר עולא ביראה: חייב אדם לקרות את המגילה בלילה ולשנותה ביום, שנאמר +תהלים ל'+ למען יזמרך כבוד ולא **ידם** ה' אלהי לעולם אודך.

1. **אסתר פרק ד, יג**

(יג) וַיֹּאמֶר מָרְדֳּכַי לְהָשִׁיב אֶל אֶסְתֵּר אַל תְּדַמִּי בְנַפְשֵׁךְ לְהִמָּלֵט בֵּית הַמֶּלֶךְ מִכָּל הַיְּהוּדִים:

1. **תהלים פרק כב, א-לב**

א)למְנַצֵּחַ עַל אַיֶּלֶת הַשַּׁחַר מִזְמוֹר לְדָוִד: (ב) אֵלִי אֵלִי לָמָה עֲזַבְתָּנִי רָחוֹק מִישׁוּעָתִי דִּבְרֵי **שַׁאֲגָתִי**: (ג) אֱלֹהַי אֶקְרָא יוֹמָם וְלֹא תַעֲנֶה וְלַיְלָה וְלֹא דוּמִיָּה לִי: (ד) וְאַתָּה קָדוֹשׁ יוֹשֵׁב תְּהִלּוֹת יִשְׂרָאֵל: (ה) בְּךָ בָּטְחוּ אֲבֹתֵינוּ בָּטְחוּ וַתְּפַלְּטֵמוֹ: (ו) אֵלֶיךָ זָעֲקוּ וְנִמְלָטוּ בְּךָ בָטְחוּ וְלֹא בוֹשׁוּ: (ז) וְאָנֹכִי תוֹלַעַת וְלֹא אִישׁ חֶרְפַּת אָדָם וּבְזוּי עָם: (ח) כָּל רֹאַי יַלְעִגוּ לִי יַפְטִירוּ בְשָׂפָה יָנִיעוּ רֹאשׁ: (ט) גֹּל אֶל יְקֹוָק יְפַלְּטֵהוּ יַצִּילֵהוּ כִּי חָפֵץ בּוֹ: (י) כִּי אַתָּה גֹחִי מִבָּטֶן מַבְטִיחִי עַל שְׁדֵי אִמִּי: (יא) עָלֶיךָ הָשְׁלַכְתִּי מֵרָחֶם מִבֶּטֶן אִמִּי אֵלִי אָתָּה: (יב) אַל תִּרְחַק מִמֶּנִּי כִּי צָרָה קְרוֹבָה כִּי אֵין עוֹזֵר: (יג) סְבָבוּנִי פָּרִים רַבִּים אַבִּירֵי בָשָׁן כִּתְּרוּנִי: (יד) פָּצוּ עָלַי פִּיהֶם אַרְיֵה טֹרֵף וְשֹׁאֵג: (טו) כַּמַּיִם נִשְׁפַּכְתִּי וְהִתְפָּרְדוּ כָּל עַצְמוֹתָי הָיָה לִבִּי כַּדּוֹנָג נָמֵס בְּתוֹךְ מֵעָי: (טז) יָבֵשׁ כַּחֶרֶשׂ כֹּחִי וּלְשׁוֹנִי מֻדְבָּק מַלְקוֹחָי וְלַעֲפַר מָוֶת תִּשְׁפְּתֵנִי: (יז) כִּי סְבָבוּנִי כְּלָבִים עֲדַת מְרֵעִים הִקִּיפוּנִי כָּאֲרִי יָדַי וְרַגְלָי: (יח) אֲסַפֵּר כָּל עַצְמוֹתָי הֵמָּה יַבִּיטוּ יִרְאוּ בִי: (יט) יְחַלְּקוּ בְגָדַי לָהֶם וְעַל לְבוּשִׁי יַפִּילוּ גוֹרָל: (כ) וְאַתָּה יְקֹוָק אַל תִּרְחָק אֱיָלוּתִי לְעֶזְרָתִי חוּשָׁה: (כא) הַצִּילָה מֵחֶרֶב נַפְשִׁי מִיַּד כֶּלֶב יְחִידָתִי: (כב) הוֹשִׁיעֵנִי מִפִּי אַרְיֵה וּמִקַּרְנֵי רֵמִים עֲנִיתָנִי: (כג) אֲסַפְּרָה שִׁמְךָ לְאֶחָי בְּתוֹךְ קָהָל אֲהַלְלֶךָּ: (כד) יִרְאֵי יְקֹוָק הַלְלוּהוּ כָּל זֶרַע יַעֲקֹב כַּבְּדוּהוּ וְגוּרוּ מִמֶּנּוּ כָּל זֶרַע יִשְׂרָאֵל: (כה) כִּי לֹא בָזָה וְלֹא שִׁקַּץ עֱנוּת עָנִי וְלֹא הִסְתִּיר פָּנָיו מִמֶּנּוּ וּבְשַׁוְּעוֹ אֵלָיו שָׁמֵעַ: (כו) מֵאִתְּךָ תְהִלָּתִי בְּקָהָל רָב נְדָרַי אֲשַׁלֵּם נֶגֶד יְרֵאָיו: (כז) יֹאכְלוּ עֲנָוִים וְיִשְׂבָּעוּ יְהַלְלוּ יְקֹוָק דֹּרְשָׁיו יְחִי לְבַבְכֶם לָעַד: (כח) יִזְכְּרוּ וְיָשֻׁבוּ אֶל יְקֹוָק כָּל אַפְסֵי אָרֶץ וְיִשְׁתַּחֲווּ לְפָנֶיךָ כָּל מִשְׁפְּחוֹת גּוֹיִם: (כט) כִּי לַיקֹוָק הַמְּלוּכָה וּמֹשֵׁל בַּגּוֹיִם: (ל) אָכְלוּ וַיִּשְׁתַּחֲווּ כָּל דִּשְׁנֵי אֶרֶץ לְפָנָיו יִכְרְעוּ כָּל יוֹרְדֵי עָפָר וְנַפְשׁוֹ לֹא חִיָּה: (לא) זֶרַע יַעַבְדֶנּוּ יְסֻפַּר לַאדֹנָי לַדּוֹר: (לב) יָבֹאוּ וְיַגִּידוּ צִדְקָתוֹ לְעַם נוֹלָד כִּי עָשָׂה:

1. **רמב"ם הלכות מגילה וחנוכה פרק ב הלכה יח**

כל ספרי הנביאים וכל הכתובים עתידין ליבטל לימות המשיח חוץ ממגילת אסתר הרי היא קיימת כחמשה חומשי תורה וכהלכות של תורה שבעל פה שאינן בטלין לעולם, ואף על פי שכל זכרון הצרות יבטל שנאמר +ישעיהו ס"ה+ כי נשכחו הצרות הראשונות וכי נסתרו מעיני, ימי הפורים לא יבטלו שנאמר +אסתר ט'+ וימי הפורים האלה לא יעברו מתוך היהודים וזכרם לא יסוף מזרעם. +/השגת הראב"ד/ כל ספרי הנביאים והכתובים עתידין ליבטל. א"א דבר הדיוטות הוא זה, כי לא יבטל ספר מכל הספרים שאין ספר שאין בו למוד, אבל כך אמרו אפילו יבטלו שאר ספרים מלקרות בהם מגילה לא תבטל מלקרות אותה בצבור.+

1. **רש"י תהלים פרק כב**

(כ) אילותי - כחי כמו (לקמן /תהילים/ פח) הייתי כגבר אין איל וכמו יש לאל ידי (בראשית ל"א)::

1. **אבן עזרא תהלים פרק כב**

למנצח על אילת השחר - כאשר יראה כח עלות השחר ויש אומרי' כי הוא שם כלי ניגון וידענו כי יו"ד איילותי כגבר אין איל בלא דגש על כן הוא רחוק להיות אילת נגזרת מזאת הגזרה והנכון בעיני כי הוא תחלת פיוט נעשה על דרך דברי חשק כמו אילת אהבים וזה המזמור על נועם ניגונו:

1. **רד"ק תהלים פרק כב**

(א) למנצח על אילת השחר מזמור לדוד. יש אומרים (רש"י וזולתו), כי אילת השחר הוא כלי מכלי הניגון. ויש מפרשים (התרגום, מנחם, וזולתם) אילת, מן אילותי לעזרתי חושה (להלן פסוק כ), כלומר: שהיה נאמר זה המזמור בכח עלות השחר. ויש מפרשים כי אילת שם כוכב הבוקר, וכן בדברי רז"ל (ירושלמי ברכות פ"א ה"א ועוד) קורין כוכב הבוקר: אַיַּלְתָּא. והם אמרו (שם, שה"ש רבה ו, שו"ט כאן ועוד), כי על אסתר נאמר זה ועל ישראל שהיו בגלות באותו זמן. ויש מפרשים אותו על דוד בעודנו בורח מפני שאול. והנכון כי אילת השחר נאמר על כנסת ישראל שהיא בגלות הזאת, וסוף המזמור יוכיח זה. וקראהּ אילת כמו שהמשיל אותה בשיר השירים (ב, ז; ג, ה) בצבאות או באילות השדה. והשחר פירושו יופי וזוהר, כמו שאמר עליה (שם ו, י): מי זאת הנשקפה כמו שחר. ועתה היא בחשכה בגלות הזאת כאילו היא נשכחה ונעזבה, וקוראה מן הגלות:

1. **מדרש תהלים (בובר) מזמור כב**

[ו].... ואין אתה מוצא ימים קשין שהיו ישראל באפילה, ויושבין בחשך ובצרה, כאותן הימים שהיו בימי המן, שאמר לאחשורוש ישנו עם אחד מפוזר ומפורד (אסתר ג ח), **כיון שידעה אסתר** התחילה לומר למרדכי, לך כנוס את כל היהודים (שם /אסתר/ ד טז),וכשאמרה ובכן אבוא אל המלך (שם שם /אסתר ד'/), התחילו בני פלטרין אומרים עכשיו הוא כועס עליה, ונגזר עליה מיתה, והיה כל אחד ואחד אומר אני אטול את בגדיה, וזה אומר אני אטול תכשיטיה, [וזה אומר אני אטול את קדשיה, וזה אומר אני אטול את פורפריה שלה של מלכות, שנאמר "יחלקו בגדי להם ועל לבושי יפילו גורל" (תהלים כב יט), וכיון שהיתה צופה ורואה כן], היתה מתפללת ואומרת ואתה ה' אל תרחק אילותי לעזרתי חושה (שם שם /תהלים כ"ב/ כ**), כיון שראה דוד ברוח הקדש באיזה לשון עתידה להיות קוראה להקב"ה אילותי, סידר עליה זה המזמור למנצח על אילת השחר.**

[ד] דבר אחר למנצח על אילת השחר. זהו שאמר הכתוב אל תשמחי אויבתי לי כי נפלתי קמתי (גם) כי אשב בחשך ה' אור לי (מיכה ז ח), אמר דוד למנצח למי שמקפץ כאיל, ומאיר לעולם בשעת חשיכה, אימתי הוא מאיר, בלילה, אף על פי שהוא לילה יש לי אור הירח והכוכבים והמזלות, ואימתי הוא חשך, בעלות השחר הלבנה נכנסה, והכוכבים נכנסין, והמזלות הולכין להם, אותה שעה אין חשך גדול ממנו, ואותה שעה הקדוש ברוך הוא עונה לעולם ומלואו, ומעלה את השחר מתוך החשך, ומאיר לעולם.

[ג] דבר אחר והיה אור ישראל (ישעיה שם /י'/). זו אסתר, שהאירה את ישראל כאור שחר, והלא אור זה אש, ואש זה אור, אלא אמר הקדוש ברוך הוא דיו פרצופין אני עושה את הדבר, אור לישראל, וחשך לאומות העולם, שנאמר הוי המתאוים את יום ה' למה [זה] לכם יום ה' הוא חשך ולא אור (עמוס ה יח), בנוהג שבעולם אדם מדליק את הנר בבסילקי שלו, שמא יכול לומר פלוני שהוא אוהבי ישתמש לאור הנר, ושונאי אל ישתמש לאור הנר, [אלא הכל משתמשין כאחד], אבל הקדוש ברוך הוא אינו כן, הכל משתמשין בעולם הזה, ונותן חשך לכלם כאחת בעולם הזה, אבל לעתיד לבא כי הנה החשך יכסה ארץ וערפל לאומים ועליך יזרח ה' (ישעיה ס ב). אמר ר' חנינא טוב ה' לכל (תהלים קמה ט), בעולם הזה, אבל לעולם הבא לעתיד לבא (טוב) [הטיבה] ה' לטובים (שם /תהלים/ קכה ד), וכן היה במרדכי ואסתר, חשך לאומות העולם, ואור לישראל, שנאמר ליהודים היתה אורה ושמחה (אסתר ח טז).

[ו] אלי אלי למה עזבתני. יום ראשון אלי, יום שני אלי, יום שלישי למה עזבתני, וכיון שאמרה בקול גדול אלי אלי למה עזבתני, מיד נענית. אלהי אקרא יומם ולא תענה. אמרה להקב"ה כך עשית במצרים לאבותינו, לא כיון שצעקו שמעת, שנאמר ואת צעקתם שמעתי (שמות ג ז), ואיזהו צרה גדולה? זו או של מצרים, פרעה אמר כל הבן הילוד היאורה תשליכוהו וכל הבת תחיון (שמות א כב), והמן אמר מנער ועד זקן טף ונשים ביום אחד (אסתר ג יג), פרעה אמר כל מי שאינו משלים מלאכתו ישימו אותו בתוך הבנין, ומי שהשלים מלאכתו לא היו עושין לו כלום, אבל המן גזר להשמיד להרוג ולאבד את כל היהודים (אסתר שם /ג'/), אותן שהיו במצרים כיון שצעקו מיד שמעת אותן, אבל אנו צמנו זה שלשת ימים, והתפללנו וצעקנו וקראנו ולא עניתנו, ואם אין בנו מעשים טובים עשה עמנו בשביל קדושת שמך, ואתה קדוש יושב תהלות ישראל.

1. **ישעיהו פרק י פסוק יז** וְהָיָה אוֹר יִשְׂרָאֵל לְאֵשׁ וּקְדוֹשׁוֹ לְלֶהָבָה וּבָעֲרָה וְאָכְלָה שִׁיתוֹ וּשְׁמִירוֹ בְּיוֹם אֶחָד:
2. **תלמוד בבלי מסכת יומא דף כט עמוד א**

אמר רב זירא: למה נמשלה אסתר לאילה - לומר לך: מה אילה רחמה צר, וחביבה על בעלה כל שעה ושעה כשעה ראשונה - אף אסתר היתה חביבה על אחשורוש כל שעה ושעה כשעה ראשונה.

אמר רב אסי: למה נמשלה אסתר לשחר? לומר לך: מה שחר סוף כל הלילה - אף אסתר סוף כל הנסים. - והא איכא חנוכה! - ניתנה לכתוב קא אמרינן. - הניחא למאן דאמר אסתר ניתנה לכתוב, אלא למאן דאמר אסתר לא ניתנה לכתוב מאי איכא למימר? - מוקים לה כרבי בנימין בר יפת אמר רבי אלעזר. דאמר רבי בנימין בר יפת אמר רבי אלעזר: למה נמשלו תפלתן של צדיקים כאילת - לומר לך: מה אילה זו, כל זמן שמגדלת קרניה מפצילות, אף צדיקים - כל זמן שמרבין בתפלה תפלתן נשמעת.

1. **רש"י מסכת יומא דף כט עמוד א** אילה זו - לאו דווקא נקט, שהרי אין קרנים לנקיבה.
2. **מהרש"א חידושי אגדות מסכת יומא דף כט עמוד א**

מה אילה זו רחמה צר כו'. כדאיתא במדרשות מפני שרחמה צר מצטערת הרבה בעת לידתה והקב"ה מזמן לה נחש ומכישה כו' ע"ש:

1. **ילקוט שמעוני תהלים רמז תשמא**

.... כאיל תערוג, כאילת אינו אומר, אלא כאיל - זכר, תערוג - נקבה, למה אילת זו כשיושבת על המשבר מצטערת ועורגת להקב"ה, והוא עונה אותה ומזמין לה נחש ומכישה בבית הרחם, ומיד בית הרחם נפתח - כך קראו בני קרח מצרה שלא יאבדו, וענה אותם, לכך נאמר כאיל תערוג. מהו על אפיקי מים? האילת היא החסידה שבחיות, ובזמן שהחיות צמאות מתכנסות אצל האילת והיא חופרת ומכנסת קרניה בקרקע ועורגת להקב"ה, וקורע לה את התהום, והמים עולים לה, זהו כאיל תערוג על אפיקי מים, כשם שהאילה צווחת להקב"ה, כך אסתר אמרה אילותי לעזרתי חושה.

1. **מגילה טו ע"ב**

ותעמד בחצר בית המלך הפנימית. אמר רבי לוי: כיון שהגיעה לבית הצלמים - נסתלקה הימנה שכינה, אמרה: +תהלים כ"ב+ אלי אלי למה עזבתני, שמא אתה דן על שוגג כמזיד ועל אונס כרצון?או שמא על שקראתיו כלב, שנאמר +תהלים כ"ב+ הצילה מחרב נפשי מיד כלב יחידתי. חזרה וקראתו אריה, שנאמר +תהלים כ"ב+ הושיעני מפי אריה.

1. **רש"י מסכת מגילה דף טו עמוד ב**

על אונס - [אף על פי] שאני באה אליו מאלי - אונס הוא.

1. **רש"י אסתר פרק ה פסוק א**

(א) מלכות - בגדי מלכות ורבותינו אמרו שלבשתה רוח הקדש כמו דאת אמר (ד"ה =דברי הימים= א י"ב) ורוח לבשה את עמשי:

1. **אסתר פרק ה, א**

(א) וַיְהִי בַּיּוֹם הַשְּׁלִישִׁי וַתִּלְבַּשׁ אֶסְתֵּר מַלְכוּת וַתַּעֲמֹד בַּחֲצַר בֵּית הַמֶּלֶךְ הַפְּנִימִית נֹכַח בֵּית הַמֶּלֶךְ וְהַמֶּלֶךְ יוֹשֵׁב עַל כִּסֵּא מַלְכוּתוֹ בְּבֵית הַמַּלְכוּת נֹכַח פֶּתַח הַבָּיִת:

1. **מהרש"א חידושי אגדות מסכת מגילה דף טו עמוד ב**

ועוד יש רמז במזמור זה על אסתר שנאמר "עליך השלכתי מרחם מבטן אמי אלי אתה," כדאמרינן לעיל באסתר עיברתה, מת אביה, ילדתה, מתה אמה. ובמזמור הזה זכר תפלת מרדכי, דאיתא במדרש שלא שכב יעקב בבית לבן אבל היה אומר בלילה תהלים שנאמר "ואתה קדוש יושב תהלות ישראל-" ישראל סבא כו', דמרדכי וסיעתו אמרו "אלהי אקרא יומם וגו' ולילה ולא דומיה לי." כמפורש בפרק קמא. ועל ידי תהלים של לילה נענו בלילה. שנאמר "בלילה ההוא נדדה וגו'." ואומנות זה למדו מישראל סבא, כמה שאמר "ואתה קדוש יושב תהלות ישראל." ועל זה אמר "בך בטחו אבותינו-" דהיינו ישראל סבא ונמלט מצרת לבן, "ואנכי תולעת וגו'" שאין כחי אלא בפה. והנני חרפת אדם כמו שדרשו לעיל בקום עלינו אדם אדם ולא מלך והוא המן ובזוי עם שבא מארם כמה שאמרו בזוי אתה מאד הוא ארם שאין להם כתב ולשון:

ואמרה שמא לכך עזבתני מרוח הקודש שאתה דן על שוגג כמזיד ואונס כרצון כו' ופרש"י שאני באה אליו מאלי אונס הוא עכ"ל וק"ק דלעיל מוכח דמה שבאה מאליה לאו אונס הוא דא"כ היתה מותרת למרדכי ולעיל אמרינן שהיא אמרה אבדתי ממך וע"ק דמשמע דמשום שהגיעה לבית הצלמים נסתלק ממנה רוה"ק ונראה לפרש כיון שהגיעה לבית הצלמים שהוא בית ע"ז סילק ממנה רוה"ק משום אל תפנו אל האלילים ועל זה אמרה דבאונס הלכה שם ואין כאן איסור אל תפנו אל האלילים דכה"ג אמרינן בפרק ח"ה בהולך במקום הכביסה אי דליכא דרכא אחרינא אונס הוא ואמרה עוד שמא על שקראתיו כלב כו' הוא מבואר דהניצול מן הכלב רע אינו כ"כ נס כמו הניצול מפי אריה שהוא ודאי נס גדול כענין דניאל ולפי שהיא חשבה מתחלה לתלות הצרה בהמן שהוא דמיון הכלב וז"ש "הצילה "מחרב "נפשי "מיד "כלב גו' שר"ת המן וממוכן אינו כן שהצרה היא גם מן המלך כדאמרינן לעיל במשל התל והחריץ שגם דעתו היה לרעה ובעי אפושי רחמי טפי להיות ניצולים בנס גדול ולכך חזרה בתפלתה ואמרה הושיעני מפי אריה דהיינו ממחשבה רעה של המלך:

1. **אלשיך תהלים פרק כב**

(א) למנצח על אילת השחר כו'. רבותינו ז"ל (מגילה ד א, טו ב) הסכימו שעל אסתר המלכה ידבר. וראוי לשים לב מי הכניס את דוד בזה לומר מזמור לדוד, וגם על פי דרכנו נשית לב אל אומרו למנצח ומזמור. אך יתכן במאמרם ז"ל (מגילה יב ב) על פסוק (אסתר ב ה) איש יהודי היה וכו' קרי ליה יהודי וקרי ליה ימיני, אלא בשביל דוד דאתי מיהודה, דאי לא שבקיה לשמעי והוה קטיל ליה לא הוה נפיק מניה מרדכי. והנה אסתר גם היא נולדה ממאן דנפק מניה מרדכי, ובזה יאמר למנצח על אילת השחר היא אסתר שהקב"ה הצליחה, והנה המזמור הזה בעצם יאות וראוי לייחסו לדוד, שאלמלא הוא לא יצאת לעולם ולא נצולו ישראל על ידה, וזהו מזמור לדוד:

(ב) א - לי א - לי למה עזבתני כו'. כפל לומר א - לי זה פעמיים במה שאמרו ז"ל (מגילה טו ב) שנסתלקה ממנה שכינה כשנכנסה לבית הצלמים וצעקה א - לי א - לי למה עזבתני, ויהיה הענין אם א - לי היית טרם אנשא לערל, גם א - לי היית אחרי כן, עם היותי אתו בחדרי משכיתו אשר לא יחסרו שם צלמים כי שם הוא עיקרם, ואם כן איפה למה עזבתני. ולא אשאג מדאגה, מדבר, אולי בהפרדך ממני לא יושיט לי המלך את שרביט הזהב וימיתני, כי נקל זה בעיני, בערך ישועת ישראל שתתבטל בהסתלקך ממני, וזהו רחוק מישועתי דברי שאגתי. או יאמר לא אדע אם מה שנסתלקת הוא בעבור טומאת המקום, או להיותך רחוק ממבוקשי, ואם הוא למען היותך רחוק מישועתי, הן דברי שאגתי:

או יאמר במאמר מרדכי אליה (אסתר ד יד) אם החרש תחרישי ריוח וכו' ואת ובית אביך כו' ככתוב אצלנו בביאור המגלה, והוא כי בית שאול אשמים על עזבו את אגג חי והוליד בלילה ההוא אבי אבות המן הרע, ועל כן אמר הנה לא תבצר גאולה מישראל, כי ריוח והצלה יעמוד ליהודים ממקום אחר, ואת ובית אביך תאבדו על דבר המן המחטיא את ישראל בסעודה ויטם להרג, ומי יודע אם לעת כזאת הגעת למלכות לכפר בעד בית אביך בל תאבד את והם. וזה תאמר מה שאני שואגת, הוא על היותך רחוק מישועתי של עצמי, אם לא תעשה התשועה על ידי, כי לישראל ריוח והצלה יעמוד ממקום אחר. או יאמר אם בצאתי מבית הצלמים לדבר אל המלך היתה שכינה שבה

(ד) ואתה קדוש יושב תהלות ישראל כו'. הנה אמרו רבותינו ז"ל (בראשית רבה סח יא) מה היה לומד יעקב בבית לבן, ספר תלים, שנאמר ואתה קדוש יושב תהלות ישראל. ויהיה ענין הכתוב לפי זה למה עזבתני (פסוק ב), אם בשביל הצלמים, הנה ואתה עם היותך קדוש, היית יושב תהלות ישראל בבית לבן, עם היות שם צלמי עבודה זרה. או על דרך זה במה שאמרו ז"ל (ילקוט תהלים רמז תרפה) כי פסוק אליך זעקו ונמלטו (פסוק ו) ידבר על יציאת מצרים, כי צעקו בני ישראל אל ה' על פי החירות. ובזה יאמר למה עזבתני בשביל הצלמים, כי הלא ואתה קדוש שעם היותך קדוש היית יושב תהלות ישראל שהוא במצרים, במקום שאמרו רבותינו ז"ל (פסחים קיז א) שאמרו ישראל הללוי - ה הללו עבדי ה' שהוא במצרים, כמו שאמרו במדרש (ילקוט תהלים רמז תתעב) שזהו שאמר הכתוב (תהלים עז ז) אזכרה נגינתי בלילה שאומרים בני הגלות הלזה אזכרה נגינתי בלילה של יציאת מצרים, שאמר פרעה קומו צאו הרי אתם בני חורין, ושוררו ישראל ואמרו הללוי - ה הללו עבדי ה', וזה יאמר ואתה עם היותך קדוש יושב היית במקום תהלות ישראל, שהיה בקרב צלמי מצרים להושיע בניך, ועתה עזבתני מפני צלמי אחשורוש:

(ה) ועל מה שאני קורא לילה ויום ואז לא הוצרכו לכך כי אם בך בטחו כו', ובמה שבך בטחו בלבד בלי תפלה ותפלטמו כנודע מאמר רבותינו ז"ל (ילקוט הושע תקיט) שבזכות האמונה יצאו ישראל ממצרים בלי תפלה, (ו) וכשאליך זעקו כאשר ופרעה הקריב כבר ונמלטו, שהיה ברצונו יתברך, כאילו כבר ונמלטו, כמאמרם ז"ל (שמות רבה כא ה) משל למלך שראה בתולה בת טובים ביד לסטים כו', בקש להשיאה ולא היתה מדברת עמו עד שהסית עליה את הלסטים, אז ויצעקו בני ישראל כו'. הרי שטרם יצעקו היה הקדוש ברוך הוא חפץ לגאלם וזהו ונמלטו. והראיה להיות רצונך טוב אתם, הוא כי בך בטחו בהכנסם לים טרם יבקע, ולא בושו שאחר כך בקעת הים, ולא בושו בבואם עד חוטמם במים:

(ז) אמנם ה' לא אתמה על שלהם היית עושה בלי תפלה, ואני אקרא יומם ולא תענה כו' (פסוק ג), כי הלא מצדי הוא, כי אנכי בלתי ראויה, כי אנכי תולעת כו'.....ושמא תאמר כי הלא אני תפארת דורי לעמי כדבורה בזמנה, אדרבה אני בזוי עם, לכן, אם לא תעשה בגיני כי מה אני, עשה לבל אהיה ללעג וקלס, כי (ח) כל רואי ילעיגו לי. .....

(ט) גל אל ה' יפלטהו וכו'. גם שאיני כדאית, הלא דרכך הוא שהמתגולל אל ה' פעם אחר פעם שאינו זז מלבקש מלפניו כמוני שאקרא יומם וכו' (פסוק ג), זה דרכו יתברך שעם שאין לאיש ההוא שלמות רק שהוא מסרב בתפלה וגול אל ה' לא בלבד יקבלהו כי אם יפלטהו וגם יצילהו, הפך מלך בשר ודם שאפילו פעם אחת לא יציל למתגולל לפניו אם אינו מהרצויים לפניו, ולא עוד כי אם גם שיקרה לפעמים מלך בשר ודם יעשה בקשתו יהיה להסירו מלפניו, כי נעתרות עליו דברי בלתי רָצוּי אצלו, אך אתה ה' לא כן, כי אם מה שתצילהו ותפלטהו על היותו גול אליך עם היותו בלתי רצוי לפניך, הוא כי תקשר בו אהבה וחפץ על שבא ומפציר לחסות תחת כנפיך, וזהו כי חפץ בו, כי כל תאותו יתברך הוא ישובו עדיו הרחוקים ממנו וחפץ בם:

(י - יא) כי אתה גחי מבטן כו'. ראוי לשים לב, כי הלא זה כל האדם שהוא יתברך יגיחם מבטן ומבטיחם על שדי אמם. וגם מה היא ההשלכה הזאת שאמר השלכתי מרחם. וגם אומרו מבטן אמי א - לי אתה, כי איך התפאר במה שהוא בלתי נמצא בכל אדם שמבטן אמו יקרא יתברך אלקיו. אך אמרה אסתר, הנה עוד לי טעם אחר לקבלת תפלתי, והוא כי א - לי אתה מטרם צאתי לעולם ולמה תגעל בי כעת, והוא מאמרם ז"ל (מגילה יב ב ובראשית רבה ל ח) על פסוק (אסתר ב ז) ובמות אביה ואמה לקחה מרדכי, כי כשהולידה אביה מת אביה, וכשילדתה אמה מתה אמה, ולא היה לה מינקת עד שהוצרך יתברך לתת חלב בדדי מרדכי. אמרה באשר אתה היית גחי מבטן האם היית מבטיחי לפרנסני ולהחיותני על שדי אמי בלשון תמיהא, כלומר לא כן היה כי הלא מתה מיד, נמצאת בטחוני עליך, ולא זו בלבד כי אם גם מעת הולידני אבי, לא היה בטחון חיותי בו שיבקש לי מחיה, כי הלא עליך השלכתי מרחם, מהיותי ברחם בעת ההולדה כי מאז מת אבי, וזהו עליך השלכתי מרחם, נמצא שמבטן אמי א - לי אתה, ולמה תנשני עתה:

(יב) אל תרחק ממני כו'. היה לו לומר "וכי אין עוזר", כי טעם נוסף על הקודם הוא. אך יאמר מה שאמרתי שהיא קרובה עם שיש עדיין אחד עשר חדש עד י"ג באדר, הוא על כי הפרש הרחוקה מהקרובה הוא שבהמשך זמן יתעורר איזה עזר, אך עתה אין עוזר לא בארץ ולא בשמים, כי כשנחתמה הגזירה לא היה מלאך מליץ, ואם כן הרי היא כקרובה, ושיעור הכתוב מה שקראתיה קרובה הוא על כי אין עוזר:

(יג) סבבוני פרים רבים וכו'. מה שאמרתי אל תרחק ממני, לא מפני היותי נשואה לערל תרחק ממני, כי אנוסה הייתי, כי הלא סבבוני פרים רבים הסובבים בעיר לבקש נערות בתולות, והוא מאמרם ז"ל על ותלקח אסתר (אסתר ב ח) שנלקחה בעל כרחה, ואז נוסף על המון הסובבים היו גדולים רבים שהפקיד המלך פקידים הם אבירי בשן אשר כתרוני כתר מלכות באומרם זו ראויה למלוך, ואותם שכתרוני בראותם היותי עצובת רוח ובוכה, (יד) פצו עלי פיהם, לאמר לי אריה טורף ושואג, לומר שדמיתי לאריה, שעם היותו טורף טרף שהוא שמחתו, הוא שואג כאילו מֵצֵרִים לו, כן את טורפת טרף כתר מלכות ומרווחת ושואגת ובוכה:

(טו) ולא כן ידברו, כי הלא מרוב דאגה כמים נשפכתי. ובמקום ששמועה טובה תדשן עצם, אדרבה התפרדו כל עצמותי. או כל עצמותי שהיה להם חבור על ידי מצוות שעשיתי בהם כמה דאת אמר (תהלים לה י) כל עצמותי תאמרנה בפירוש רז"ל, עתה נתפרדו על אבדי את הכל בהנשא לערל. והיה לבי כדונג, ומאשר מעי רותחו, היה לבי בתוך המעים נמס, כדונג בתוך האש:

(טז) וראה נא ה' איך מאתך יצא הדבר שאנשא לערל הלז, שהרי על דרך נס נתת בי קיום והעמדה לשאנשא לו, ואין דרכך לעשות לי נס בלי תועלת, ומה גם לינשא לערל, אך אין זה כי אם שאני מוכנת ליעשות נס על ידי. כי הלא כשלקחוני להוליכני למלך כמדובר יבש כחי שלא נשאר בי לחות שורשי, ונסתלק דבורי, כי לשוני כבר היה מודבק מלקוחי כמת עולם, ואיך היה לי חיות, אם לא שהערכתני והעמדתני כנותן חיות למת. ולמה זה היה, האם ולעפר מות תשפתני ותעריכני כמתמיה, כי הן לו היה למען אנשא לישראל הנקרא "עפר חיים" בעודו בעולם, כמה דאת אמר כי עפר אתה (בראשית ג יט) ניחא, אבל להיותי בסיס לאחשורוש הנקרא עפר מות מעודו חי למען אהיה כלי אליו תעריכני ותתן בי חיות, לא יתכן:

(יז) ואיך היה החיות, הלא הוא כי סבבוני כלבים עזי נפש הם הפרים הנזכרים (פסוק יג) ועדת מרעים שהיה לאל ידם להרע לי אם אמאן. וכל זה עודני יבש כחרש כחי ולשוני מודבק מלקוחי. וראה איך הערכתני, כי הלא דרך הקרובים למות, שתחלה מסתלק הלחות שורשי מהידים ורגלים שהם קצוות, ואחרי כן משאר הגוף, ואני יבש כחרש כחי הכולל כל הגוף, ונסתלק דבורי ותדבק מלקוחי שהוא סמוך לאבר הנשמה, שמכל שכן הידים ורגלים היה ראוי לפי הטבע יהיו כעץ, ואדרבא היו כארי ידי ורגלי בכח גדול, ואין זה רק שלבל אתחזק להתאמץ נגדם לבלתי לכת יבש כחי, ולבל אדבר לומר איני רוצה ולשוני מדבק מלקוחי. ולמען אלך, החזקת כח רגלי, ולהיות שדרכם בהוליכם אותי שמה הוא לאחוז בידי, על כן החזקת ידי, ואם כן מאתך היתה, ואין זה רק לעשות נס על ידי, לכן אל תרפני:

[טו - טז] או יאמר ולעפר מות כו' ענין מאמרם ז"ל (סנהדרין עד ב) כי איך נבעלה לערל, אלא שאסתר קרקע עולם היתה. וזה תאמר אחר שהתפרדו כל עצמותי והיה לבי כו' ויבש כחרש כחי מתקיימת על דרך נס, אל תאשמיני איך לא צעקתי לפני המלך, כי הלא היה לשוני מודבק מלקוחי מלצעוק, אמרתי אין זה כי אם מן השמים הוא זה, ואם כן הוא ודאי שלעפר מות להיות קרקע עולם תשפתני ותעריכני לתת בי הערכה להתיצב, עם שהתפרדו כל עצמותי:

(יח) גם ראה היאך מאתך היה הדבר, כי הלא בידי, שהיו כארי, למען יגעלו בי הלא הייתי מספר ומונה עצמותי בי, אחד לאחד, שהיו בולטים בי מחולשה, להראות שאיני ראויה למלך, והמה יביטו זה ואף על פי כן יראו בי, ויסתכלו בפני בלתי שבעים מראות פני, כי אין זה רק מאתך שהייתי נושאת חן, עד (יט) שיחלקו בגדי להם באומרם המלך ילבישה בגדי מלכות, ואלה הבגדים אשר לה היום, נחלקם אנחנו, כי גם בגדי היו לחן בעיניהם, ועל לבושי של מלכות שהביאו בידם להלבישני, יפילו גורל, על יד איזה ינתן, ואין זה בטבע. ולכן (כ) ואתה ה' אל תרחק, כי אילותי אשר נתת בי כח אחרי היותי כמתי עולם לא היה רק לעזרתי לעת כזאת, ולכן ידעתי תהיה עזרתי אך מה שאחלה פניך הוא שתמהר, וזהו חושה:

(כא) הצילה מחרב נפשי כו'. אמרה לא יבצר או יכעוס על בואי לפניו, או יושיט את שרביט זהבו וירצני ולא יציל את ישראל, ועל שניהם מר לי מר, אך השנית גדולה מהראשונה, כי גם אם יכעוס המלך על שלא נקראתי ובאתי ויפגעני בחרב, כי אחת דתו להמית אשר לא יקרא ויבא, יש לי צרה ל"נפש" בלבד הקרובה אל הגוף ועליו תאבל, ואם לא יהרגני יש לי צרה גם לרוח שהיא תקרא "יחידה" שאין לה התחברות עם הגוף כאשר לנפש, והוא כי לא אהיה אנוסה רק נבעלת לנכרי ברצון בלי תועלת זכות ההצלה, ונמצא מתדבק ברוחי כח טומאה המתייחס לכלב, כי תהיה טומאתו בי כרוכה וקשורה בי ככלב. ועל כן על האחד אמרה הצילה מחרב נפשי, ועל השנית אמרה מיד כלב יחידתי גם היא עם הנפש. והורה שכפלים מרגיש צרת העדר הצלת ישראל על ידי, עם שלא יהרגנה המלך, משאם יהרגנה מיד טרם יקרב אליה. אך עם כל זה בך בטחתי שאם לא יכעוס ולא ידבר סרה נגדי, שמכל שכן שאהיה לחן על ישראל, וזהו הושיעני כו' כאשר יבא ביאורו בס"ד:

(כב) הושיעני מפי אריה כו'. והוא כי הנה אמרו רבותינו ז"ל (גיטין סח ב) על ותועפות ראם לו (במדבר כד ח) תועפות אלו מלאכי השרת ראם אלו השדים, והנה כחות המן וכל עמלק הם מכחות השדים וטומאותם, כי סמאל הוא שרם, על כן אל כחות מלחמתם נגד ישראל לנגחם ולהצר למו יקרא קרני רמים. ואמר אם ידבר סרה בפיו על בואי שלא ברשות, גם שלא יהרגני אהיה בספק אם יקבל להושיענו מהמן ועמלק, אך אם ידבר דברים טובים בפיו בזה אדע עניתנו מהמן וסיעתו, שהיא שאלתי על ישראל, וזהו הושיעני מפי אריה בל יביע רעות, ובזה הוא כאילו ומקרני רמים עניתני. והכונה לומר כי זכות ישראל תהיה המצלת אותה, כי על בואה בדרך מצוה אינה נזוקת מהמלך, ואם כן הצלת עצמה היא לה לסימן שכבר נענית מצרת המן וסיעתו ששאלה על צרת ישראל:

או יאמר במה שאמרו רבותינו ז"ל בגמרא (תענית ח ב) כי לאו אורח ארעא לשאול שני דברים יחד, שעל כן כשהיה דבר ורעב אמרו לשאול אחד שבכללה שנית, ושאל רבי פלוני על הרעב בלבד שבכללה הוא ביטול הדבר כי אין הקדוש ברוך הוא נותן לחם למתים. ועל דרך זה אמרה אסתר הנה שאלתי על עצמי ואמרתי הצילה מחרב נפשי ולא על צרת ישראל, הלא הוא על כי לאו אורח ארעא למבעי תרתי, על כן אמרתי לשאול אחת שממנה אהיה נענית על השנית, וזהו הושיעני את עצמי מפי אריה בל יביע רעות על בואי אשר לא כדת, ובזה יהיה כאילו ומקרני רמים שהוא על צרת ישראל כי נקראת צרת קרני רמים כמדובר, כבר עניתני, כי זו בכלל האחרת כאמור בקודם:

(כג) אספרה שמך לאחי כו'. במה שאמרו ז"ל (מגילה יד א) למה אין אומרים הלל בפורים משום דקריאתה שהוא ספור הנס היא הלילא, יאמר במה שאספרה שמך לאחי, הוא ספור הנס, יחשב כאילו בתוך קהל אהללך. ואומרה אספרה כאילו אסתר בעצמה המספרת היא, כי המגלה נקראת על שמה כמו שאמרו ז"ל (מגילה ז א) שאמרה אסתר לחכמים כתבוני לדורות:....

(כד) יראי ה' הללוהו כו' במקרא מגילה שהוא הלילא כמדובר (לעיל פסוק כג). כל זרע יעקב כבדוהו בשמחה ומשתה ומשלוח מנות איש לרעהו, לבל יבצר איש ממשתה, וגורו ממנו כל זרע ישראל לקיים מצוה זו כל זרע ישראל, שגם הדל יוכל לקיימה שהוא ברחמכם עַנִיָיו יתברך שהוא לתת מתנות לאביונים שיהיה להם במה לשמוח, כי הלא הן הם אשר הצילו אתכם, (כה) כי לא בזה ולא שקץ ענות עני, שהתענו שלשת ימים (אסתר ד טז), עם היות שההסתר פנים לא היה ממנו, כי לא חטא לו העני שלא זימן אחשורוש עניים ליהנות מסעודתו, וגם לא החשיבם נבוכדנאצר להכריחם להשתחוות לצלם, ועל כן בשועו אליו מיד שמע, לכן יחוייב לתת להם מתנות:

(כו) מאתך תהלתי בקהל רב כו'. משיב עם בני ישראל ואומר, מאתך יתברך תהלתי היא מקרא מגלה שהיא הלילא בקהל רב, כי ברוח הקדש מאתך נאמרה, לכן גם כן נדרי אלה לאביונים אשלם נגד יראיו בתוך קהל. ולא נחוש אם יבוש העני, כי ביום ההוא אינו בושה, וכל הפושט ידו נותנים לו אפילו הבלתי ראוי לקבל (בבא מציעא עח ב), וגם (כז) שיאכלו ענוים וישבעו שאעשה להם משתה זולת המתנות ולא יבושו עם היותם עניים, ויהיה המשתה שיהללו ה' דורשיו בו שיתעסקו במשתה בדרוש אלקים שידברו בפרסום הנס אשר עשה ה', באופן כי שתי היצרים יחיו, כי גם האכילה תהיה לשמה ויתענגו החומר והנפש, וזהו יחי לבבכם לעד שתי הלבבות שהם שתי היצרים, הפך העכו"ם שאוכלים ושותים ופוחזים:

(כח) ועוד הפרש כי ישראל הכירו אמתך בצרתם ושבו אליך, אך האומות עם ראותם הנסים והפורקן אשר עשית לנו לא שבו אליך, כי מה שיזכרו וישובו כו' לא יהיה (כט) כי אם לימות המשיח כאשר תהיה לה' המלוכה ולא להם, גם על ידי הכנעתם שיהיה מושל בגוים, מה שאין כן בהיות להם הרוחה, כי הנה (ל) אכלו ואחר כך וישתחוו לעבודה זרה כל דשני ארץ הם האומות מ"ה, כי אלו אבדה תקותם כי לא הכירו את ה' לשוב עד מותם, ובכן כאשר אז לימות המשיח לפניו יכרעו כל יורדי עפר, ואז אין צריך לומר את כולם, כי אם את נפשו של אחד מהם לא חיה, כי אין מקבלים גרים לימות המשיח (יבמות כד ב):

(לא) זרע יעבדנו יסופר לה' לדור כו'. הנה כתבנו למעלה (פסוק א) כי אמר דוד המלך ע"ה למנצח על אילת השחר מזמור לדוד, שאמר למנצח על דבר אסתר, והמזמור בעצם יאות לדוד, שאילו לא האריך לשמעי בן גרא עד יוליד את מולידי אסתר ומרדכי לא יצאו לעולם להעשות הנס על ידם, והביא כל ענין אסתר עד תומו, וכְהַתִימוֹ אמר עתה דוד, אחרי הודיעי את כל זאת, על כן לא אאשם בהשאיר את שמעי חי הבלתי עובד את ה'. כי הנה זרע יעבדנו יסופר מעתה כי יחשב לה' מעתה, עם שלא נולד עדיין כאילו בא כבר לדור הזה להגין על שמעי. אותו זרע אני מגיד ברוח הקדש שהם עתידים (לב) שיבאו לעולם, ויגידו צדקתו לעולם צדקתו יתברך, הם מרדכי ואסתר שיגידו לכל הבאים אחריהם על ידי מה שיסדרו ויתקנו המגלה, כי בה יגידו צדקתו יתברך, למי יגידו, לעם שאחרי היותו נולד עשאו ה' מחדש, כי לולא רחמיו יתברך כבר היו מתים כי נגזרה כליה עליהם, והשם יתברך בהציל אותם כאילו עושה אותם מחדש עם היותם נולדים כבר:.....

1. **תלמוד ירושלמי מסכת יומא פרק ג [דף מ טור א]**

רבי חייא רובא ורבי שמעון בן חלפתא הוו מהלכין בהדא בקעת ארבל בקריצתה. ראו אילת השחר שבקע אורה. אמר רבי חיא רובה לרבי שמעון בן חלפת' בר ר', כך היא גאולתן של ישראל- בתחילה קימעא קימעא, כל שהיא הולכת היא הולכת ומאיר. מאי טעמא? "כי אשב בחושך ה' אור לי"(מיכה ז:ח)- כך בתחילה "ומרדכי יושב בשער המלך," ואחר כך "וישב מרדכי אל שער המלך," ואחר כך "ויקח המן את הלבוש ואת הסוס וגו'," ואח' כך "ומרדכי יצא מלפני המלך בלבוש מלכות," ואחר כך "ליהודים היתה אורה ושמחה."

1. **רד"ק תהלים פרק כב**

(י) כי אתה גחי מבטן מבטיחי על שדי אמי. גֹּחִי, מוציאי, כמו וַתָּגַח בְּנַהֲרוֹתֶיךָ (יחזקאל לב, ב). אמר: איך לא תושיעני ואנחנו מודים אליך ויודעים ומכירים כי הכח מאתך ואתה העוזר והמוליד והמבטיח התינוק על שְׁדֵי האֵם שאין מִחְיָתוֹ אלא על ידי אחרים, ואתה מבטיחו שיגדל מעט מעט ויוסיף בו כח והֶרְגֵּל עד שיבקש מחייתו מעצמו. וגדול האדם בחכמה נפלאה משְׁדֵי האֵם עד שיגדל, והכל בְּכַוָּנַת הַמְּכַוֵּן והנהגת המנהיג, ולא כדברי האומרים כי הכל בטבע ובמקרה בלא כַּוָּנַת מְכַוֵּן והנהגת מנהיג. ואנחנו העם המודים בך:

1. **רד"ק תהלים פרק כב**

(ב) אלי אלי למה עזבתני. והוא בלשון יחיד על עם ישראל יחד שהם כאיש אחד בגלות ובלב אחד. אלי אלי, הכפל כדרך הקוראים והצועקים, כמו: ענני ה' ענני (מ"א יח, לז). אברהם אברהם (בראשית כב, יא), משה משה (שמות ג, ד).